Летни олимпийски игри 1988
XXIV летни олимпийски игри (официално название „Игри на XXIV Олимпиада“) се провеждат в столицата на Южна Корея — Сеул от 17 септември до 2 октомври 1988 г. При избирането на игрите по време на 84. среща на МОК в Баден-Баден на 30 септември 1981 година Сеул печели срещу японския град Нагоя. Участват 8391 атлета от 159 страни, което е подобрение на дотогавашния рекорд за брой участници. Сред отличните спортисти са Кристин Ото, спечелила шест златни медала в плуването, Мат Бионди, с пет златни и общо седем медала от плуването, и лекоатлетката Флорънс Грифит-Джойнър с три златни медала.

Летните олимпийски игри през 1988 са първите, при които участва професионални спортисти и бележи края на бойкотите, след бойкотите на летните олимпийски игри през 1980 в Москва и през 1984 в Лос Анджелис. Все пак Албания, Етиопия, Куба, Мадагаскар, Никарагуа, Северна Корея и Сейшелските острови на изпращат отбори на игрите. Допингът е доминираща тема, след залавянето на лекоатлета Бен Джонсън. Олимпийските игри водят до „откриването“ на Южна Корея и спомагат за последващата политическа промяна.

Кандидатура и избиране на домакин 
Идеята за провеждане на олимпийски игри в Южна Корея съществува от края на 1970-те години. Първите големи международни спортни състезания в страната са световното първенство по стрелба през 1978 година и световното първенство по баскетбол за жени през 1989 година. След успешното провеждане на световното първенство по стрелба президентът на южнокорейската федерация по стрелба Park Chong-kyu е избран за президент на южнокорейския олимпийски комитет и за председател на южнокорейската асоциация по аматьорски спортове. Той поръчва проучване относно способността на Сеул да проведе олимпийски игри.

На 8 октомври 1979 година президентът Park Chung-hee обявява кандидатурите за домакинство на летните олимпийски игри през 1988 година и на Азиатските игри през 1986 година. Две седмици и половина по-късно Park Chung-hee е убит. Вследствие на последвалите политически чистки президентът на олимпийския комитет Park Chong-kyu губи всичките си постове.

На 27 ноември 1980 министър Rhee Kyo-ho обявява, че Сеул няма финансовите възможности да организира олимпиадата. С подкрепата на президента Chun Doo-hwan олимпийският комитет депозира кандидатурата в Международния олимпийски комитет. Президент на организационния комитет става Chung Ju-yung, председател на Хюндай. Кампанията е насочена предимно към развиващите се страни, на които организационния комитет предоставя възможността за финансова помощ за участието им на олимпиадата.

Важни моменти 
 Флорънс Грифит Джойнър печели 3 златни медала в леката атлетика и поставя световен рекорд на 200 метра гладко бягане.
 Карл Луис печели 2 златни медала.

Медали

България на олимпийските игри

Злато 
 Христо Марков – лека атлетика
 Йорданка Донкова – лека атлетика
 Ивайло Маринов – бокс
 Ваня Гешева – едноместен каяк 500 м
 Таню Киряков – спортна стрелба
 Таня Дангалакова – плуване
 Севдалин Маринов – вдигане на тежести
 Борислав Гидиков – вдигане на тежести
 Атанас Комшев – борба
 Любомир Герасков – спортна гимнастика

Сребро 
 Стефка Костадинова – лека атлетика
 Александър Христов – бокс
 Ваня Гешева-Цветкова и Диана Палийска – двуместен каяк 500 м
 Адриана Дунавска – художествена гимнастика
 Лалка Берберова и Радка Стоянова —гребане
 Весела Лечева – спортна стрелба
 Антоанета Френкева – плуване
 Стефан Топуров – вдигане на тежести
 Стоян Балов – борба
 Живко Вангелов – борба
 Рангел Геровски – борба
 Иван Цонов – борба

Бронз 
 Цветанка Христова – лека атлетика
 Мартин Маринов – едноместно кану 500 м
 Ваня Гешева-Цветкова, Борислава Иванова, Диана Палийска и Огняна Душева – четириместен каяк 500 м
 Диана Дудева – спортна гимастика
 Магдалена Георгиева – гребане скул
 Стефка Мадина и Виолета Нинова – гребане двойка скул
 Антоанета Френкева – плуване
 Мануела Малеева – тенис
 Братан Ценов – борба
 Симеон Щерев – борба
 Рахмат Софиади – борба
 Николай Бухалов – едноместно кану 1000 м

Олимпийски спортове

Демонстративни спортове 
 Бадминтон
 Бейзбол
 Джудо (жени)
 Таекуон-до
 Боулинг
 Състезание с инвалидни колички

Външни препратки 
 Страница на МОК за игрите през 1988